Husbåde ud inden onsdag Otte beboelsesbåde i Aalborg Bådebyggerlaug har nu fået besked på at være ude af havnen inden på onsdag. Sker det ikke, vil bådene blive fjernet af Aalborg Havn. Kommunen er utålmodig Bådene har ligget i Aalborg skudehavn i de sidste fem år, men den 22. juli i år udløb deres lejekontrakt. Bådene fik midlertidigt lov til at blive liggende, indtil de selv fandt en løsning. Men nu har Aalborg Kommune mistet tålmodigheden. - De må ikke ligge der hvor de ligger, og det bliver der nu taget konsekvens af, siger Mariann Nørgaard fra Venstre, som er teknisk rådmand i Aalborg Kommune til TV2/Nord.
De otte husbåde, der igennem de sidste fem år har ligget i Aalborg Havn skal nu være ude inden på onsdag. Ellers bliver de fjernet.